**Referat af kirkerådsmøde torsdag d. 26/3.2020 kl.18-20.00**

**Tilstede:** Martin og Jannie i kirken, Anne, Gitte, Mogens, (konstituerende præst) Karin, Henrik via Skype.

**Fraværende:** Laura og Kristine

**1.** **Referat:** godkendt

**2. Dagsorden:** godkendt

**3. Referent:** Jannie **Ordstyrer:** Martin

**4. Punkter til eventuelt.** Se underpunkt 11.

**5. Kommende aktiviteter:** Sankt – Hans dato? / Julemarked datoer: 13-14-15 nov. samt 21-22 nov.

**6. Meddelelser og punkter fra kirken:** Det blev besluttet ikke at investere i en ny GPS.

**6a. Vores konstituerende præst Mogens:** Mogens vil varetage opgaver omkring kirkelige handlinger. Tage kontakt til forældre med konfirmationsbørn, ifm. undervisning, indtil Kristine er tilbage. Ny dato for konfirmation er sat til 11. oktober 2020. Ifølge Kristine.

Mogens laver en online meditation, som han vil dele med IT ansvarlig (Anne) så den kan blive lagt op på vores Facebook og hjemmeside.

**7. Meddelelser fra formand:** Økonomien (information fra Heidi).

*Bilen:* Leaseaftalen udløber per 31/3/20. Derefter er bilen kirkens ejendom. Der var indbrud i bilen og Heidi har anmeldt skaden til forsikringsselskabet.
*Medlemsbidrag:*Ca. 100 stk. ud af ca. 280 fremsendte fakturaer er blevet betalt per d.d. Heidi arbejder videre på opkrævningerne.
*Likviditet:*Likviditetsmæssigt er vi ok. Via ”energiafgift', regner vi med at modtage ca. € 3-5000. Uden indtægter på arrangementer kan vi holde den gående indtil til 1. juli.

*Nye medlemmer*:

Anne vil kigge på hvordan vi kan gøre det mere tydeligt på vores hjemmeside om at blive medlem og støtte kirken igennem denne tid.

**8. Køkkenet/Butikken:** Ingen indkøb i øjeblikket, da vi ingen arrangementer har. Men vi aftalte at vi skal brainstorme sammen, om et nyt assortiment, og en ny indretning af butikken, så den er mere up to date, og mere for de unge, samt lave billeder at vores produkter og sætte på hjemmesiden. Eventuelt få en status på hvor meget der bliver solgt af de enkelte varer, og herefter bestille nye, hvis de salgsmæssigt er i høj kurs. Selvom kirken er lukket indtil videre, kan man stadigvæk handle i butikken. Dette er nævnt på hjemmesiden.

Anne og Henrik vil tage kontakt til kirkeassistenterne med henblik på at lave noget reklame på hjemmeside og diverse Facebook sider for butik og opfordre medlemmer til at støtte kirken i denne tid.

**9. Events og udlejning:** Indtil 1. juni er alle arrangementer blevet annulleret**.**

**10. Bygningen:** Aftale med entreprenør, tilsynsførende, Henrik og Jannie så snart at det tillader sig. Dog først efter 1. april.

**11. Eventuelt**

**11a.** Nye medlemmer af Kirkerådet skal tage et personligt billede af sig selv (kun ansigt) samt en lille tekst om sig selv. Skal sættes på hjemmesiden. Anne er ansvarlig. Send billede og tekst til Anne.

**11b. Søge fonde og annoncer:** Martin vil gøre en aktiv indsats.

**11c. Kirkehilsen KH:** Christine Just er hovedansvarlig sammen med Kristine, men indtil Kristine kommer tilbage er diverse tekstopgaver blevet fordelt i Kirkerådet**.** Fordeling af tekstopgaver er blevet sendt ud i en tidligere mail til alle i Kirkerådet samt til Christine.

**11d. Nyhedsbrev:** Anne og Henrik vil, i Kristines fravær, sætte noget sammen. Her informeres om lukningen af kirken og lave reklame for butikken. Karin har sendt et par eksemplarer fra tidligere nyhedsbreve, til Anne og Henrik. De sætter noget sammen i uge 14.

**11e. Overvågning af kirken:** Henrik vil tage sig af dette og indhente priser.

**11f**. **Informationskilder:** Anne og Henrik er ansvarlige for opdatering af hjemmesiden og Facebook.

**11g. Opslag om søgning af de 2 nye assistenter kommer først efter Påske. Ifølge DSUK**

Den Danske Sømandskirke i Rotterdam.

10/04/20